BASES REGULADORAS DO PROCEDEMENTO DE CONCESIÓN DE AXUDAS MUNICIPAIS DE APOIO AO ESTUDIO PARA O CURSO 2019/2020 CON DESTINO A FAMILIAS EN SITUACIÓN DE DIFICULTADE SOCIO-ECONÓMICA.
ADMINISTRACIÓN LOCAL — Municipal — Forcarei (Subvencións e axudas, 18/09/2019)

As axudas ó estudio contémplanse como unha prestación social no marco das Axudas de Emerxencia Social polo seu carácter extraordinario e finalista. As presentes Bases reguladoras para a concesión de Axudas Municipais ao Estudio para o Curso económico 2019/2020 con destino a familias en situación de dificultade socioeconómica, ten a seguinte base normativa: O obxecto da convocatoria é regular o procedemento para a concesión de subvencións ás familias con dificultades socioeconómicas para o apoio ao estudio no curso escolar 2019/2020. Estas axudas son compatibles con outras subvencións ou axudas para a mesma finalidade, procedentes de organismos públicos ou privados, sempre e cando a suma de tódalas axudas non excedan do cen por cento do custe total, comprometéndose o/a solicitante a comunicalo e reintegralo ao Concello nos casos en que proceda. Estas axudas outorgaranse de acordo aos principios de publicidade, concorrencia e obxectividade. O orzamento inicial ascende a 7.000 euros, con cargo á partida orzamentaria 231/480. Serán obxecto destas Bases as Axudas para libros, material ou vestimenta escolar para o desenrolo das actividades escolares dos centro de ensino de referencia do Concello de Forcarei, para o alumnado da etapa de educación infantil, primaria e secundaria. As contías das axudas a conceder poderán constituír o cen por cento do custe total. O importe máximo para o curso 2019/2020 das Axudas para adquisición de libros, material escolar e vestimenta será dun máximo de 115 euros por alumno/a. As axudas a abonar estarán en función do gasto realizado e xustificado, dando lugar, se é o caso, a unha minoración da contía inicialmente concedida. Poderán ser beneficiarios destas axudas as familias empadroadas no Concello de Forcarei que teñan menores ao seu cargo, matriculados para o curso escolar 2019/2020 nalgún centro de ensino público de Forcarei, en Educación Infantil, Primaria e Secundaria. En cada unidade familiar só un dos seus membros terá a condición de persoas beneficiaria das axudas, e poderanse conceder tantas axudas como número de menores teñan matriculados en educación infantil, primaria e secundaria. No suposto de que a demanda supere a capacidade orzamentaria, a priorización na concesión das axudas virá dada pola avaliación e baremación da solicitude de acordo cos criterios establecidos na base OITAVA da convocatoria, ata esgotar os orzamentos destinados a tales fins. Considéranse unidade familiar a formada polo pai, nai, titor ou persoa encargada da garda e protección do menor, e os fillos solteiros do solicitante, menores de vinte e seis anos que convivan no domicilio familiar ata a data da publicación da presente convocatoria. A separación transitoria motivada por razóns de estudio, traballo, tratamento médico ou outras causas similares, non rompe a convivencia a estes efectos. Cando algún dos membros da unidade familiar teña a condición de discapacitado con grao igual ou superior o 75% ou estea valorado como dependente en calquera dos graos establecidos segundo a Lei 39/2006 de 14 de novembro de Promoción da autonomía persoal e atención a persoas en situación de dependencia, computarase como un membro da unidade familiar. No caso de divorcio ou separación legal dos pais, non se considerara membro computable aquel que non viva no domicilio, agás no suposto de custodia compartida. Nos supostos de situacións de acollemento familiar, será de aplicación a familia de acollida os mesmos criterios. As solicitudes presentaranse no Rexistro Xeral de Entrada do Concello de Forcarei ou por calquera dos procedementos establecidos no artigo 38.4 da Lei 30/1992 de 26 de novembro de réxime xurídico das administracións públicas e do procedemento administrativo común, segundo modelo Anexo I, acompañadas da documentación acreditativa de cumprimento de requisitos e circunstancias que permitan avaliar a situación socio-familiar. As solicitudes presentaranse acompañadas da seguinte documentación: Cando se presenten fotocopias de documentos, deberanse presentar compulsados ou achegar o documento orixinal para a compulsa dos mesmos. O informe de valoración das solicitudes presentadas así como a proposta técnica de resolución será remitido á Alcaldesa para realizar a correspondente Resolución. Os ingresos económicos que se computarán serán os referentes aos seis primeiros meses do ano 2019. Para a concesión da axuda terase en conta o número de membros da unidade familiar de convivencia e os ingresos mensuais destes, tomando como referencia para as formadas por dúas persoas o Salario Mínimo Interprofesional estimado para o ano 2019 en 900,00 €/mes. Incrementárase o 30% do SMI por cada membro adicional da unidade familiar de convivencia a partir do terceiro. Unha vez comprobado o cumprimento deste requisito, os criterios de valoración da solicitude son os seguintes: As Bases da convocatoria serán publicadas no Boletín Oficial da Provincia de Pontevedra, no Taboleiro de Anuncios do Concello de Forcarei, e no Taboleiro de Anuncios da Sede Electrónica do Concello (forcarei. sedeelectrónica. gal). Darase publicidade ademais nos distintos Colexios Públicos do termo municipal e nas ANPAS dos mesmos. Concédese o prazo de dez (10) días hábiles para a presentación de solicitudes que se iniciará ó día seguinte da publicación das Bases da Convocatoria no Boletín Oficial da Provincia de Pontevedra. Non se admitirán solicitudes fóra de prazo sinalado. Por Resolucíón da Alcaldía aprobaránse as Axudas en base o informe técnico emitido pola Traballadora Social do Concello de Forcarei, sendo comunicada con posterioridade aos interesados mediante exposición no taboeiro de anuncios do Concello. No caso de resolución favorable farase constar o importe da axuda concedida así como a forma de pagamento e as condicións nas que se outorga. Contra a resolución adoptada na execución das presentes bases, poderase interpor recurso de reposición perante o órgano que a ditou no prazo de un mes dende a recepción da resolución. Entenderase desestimado o recurso se transcorrido un mes dende a súa presentación non se obtivese resposta, podendo nese caso interpoñer recurso contencioso administrativo no prazo de dous meses, tal e como prevé o artigo 8 da Lei 29/1998 de 13 de xullo, reguladora da xurisdición contencioso administrativa. A forma de pagamento das mesmas será a seguinte: Para as axudas para adquisición de libros e material escolar (incluído o vestiario requirido polo centro para as clases de educación física) para alumnos matriculados na etapa de Ensino Infantil, Primaria e Secundaria dos centros públicos de Forcarei, abonarase o importe concedido previa presentación de factura por parte do/a beneficiaria. A factura, que deberá ser emitida cos requisitos establecidos no R. d. 1496/2003, no que figurará a nome do/a solicitante da axuda. As facturas presentaranse xunto coa solicitude. Tendo en conta que estas axudas son de interese social, pola situación de dificultade económica das familias ás que están dirixidas, terán a consideración de carácter especial, polo que o importe da axuda poderá supoñer a totalidade do gasto, sempre que non supere a contía máxima fixada por alumno/a. Estas axudas son compatibles con calquera outra axuda para a mesma finalidade outorgadas tanto polas administracións publicas ou calquera dos seus organismos, como por entes, sociedades ou calquera entidade privada, por ter carácter de axuda compensatoria, sempre e cando a suma de tódalas axudas concedidas non supere a totalidade do gasto. O pago por parte do Concello desta axuda farase a través de transferencia bancaria. A falsidade ou ocultación dos datos ou documentos achegados polos solicitantes suporá a devolución da axuda no caso de tela percibida e implicará o impedimento dunha nova solicitude por un período de dous anos. En todo aquilo non previsto na presente proposta técnica, será de aplicación as normas básicas de Lei 38/2003 xeral de subvencións (artigos 36 e 37) e da Lei 9/2007 de subvencións de Galicia (artigos 32 e 33) sobre causas de invalidez e réxime de reintegro das subvencións, réxime de infraccións e sancións en materia de subvención. O que se fai público aos efectos de establecemento do prazo de presentación de solicitudes por parte das persoas interesadas, tal e como se recolle nas indicadas Bases. Forcarei, a 30 de agosto de 2019.